इंदौर में सफाई सिर्फ दिन में ही नहीं बल्कि रात में भी होती है| यहां सड़कों पर रात में भी कर्मचारी सफाई करते और कचरा उठाते दिखते हैं| शहर में 7 हजार सफाईकर्मी तैनात हैं, जिनमें 60 फीसदी महिला कर्मचारी हैं| कर्मचारी दो शिफ्ट में सफाई करते हैं| इनमें 60 प्रतिशत दिन में और 40 प्रतिशत रात में सफाई व्यवस्था देखते हैं| सफाईकर्मी रहवासी क्षेत्र में दिन में एक बार और व्यावसायिक क्षेत्र में दो से तीन बार सफाई करते हैं|